recursal/SuperWikiNEXT-32B huggingface dataset:
Ο **Νάιτζελ Τζον Τέιλορ** (αγγλικά: *Nigel John Taylor*, 20 Ιουνίου 1960), είναι Άγγλος μουσικός, ηθοποιός, στιχουργός, ο οποίος είναι γνωστός ως ο μπασίστας και ιδρυτικό μέλος του Νιού Γουέιβ συγκροτήματος Duran Duran. Οι Duran Duran ήταν ένα από τα πιο δημοφιλή συγκροτήματα στον κόσμο κατά τη διάρκεια της δεκαετίας του '80, λόγω των επαναστατικών μουσικών τους βίντεο που έπαιζαν σε μεγάλη διάρκεια στις πρώτες μέρες του MTV. Ο Taylor έπαιξε με τους Duran Duran από την ίδρυσή τους το 1978 έως το 1997, όταν έφυγε για να ασχοληθεί με μια σόλο και κινηματογραφική καριέρα. Κυκλοφόρησε δώδεκα solo κυκλοφορίες (άλμπουμ, EP και βίντεο) μέσω της ιδιωτικής δισκογραφικής του εταιρείας B5 Records. Τα επόμενα τέσσερα χρόνια, έπεξε τον πρωταγωνιστικό ρόλο στην ταινία Σούγκαρ Τάουν έκανε εμφανίσεις σε άλλα μικρού μήκους ντοκιμαντέρ. Επέστρεψε στους Duran Duran για την επανένωση των αρχικών πέντε μελών του συγκροτημάτος το 2001 και παρέμεινε εκεί από τότε. Τα σημερινά μόνιμα μέλη του Duran Duran είναι ο Σάιμον Λε Μπόν (τραγουδιστής), ο Τζον Τειλορ (μπασίστας), ο Νικ Ρόουντς (πιανίστας) και ο Ρότζερ Τέιλορ (ντράμερ).

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb140538898. Ανακτήθηκε στις 10  Οκτωβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16427829
* LCCN: n92104814
* ISNI: 0000 0001 1468 2653
* GND: 142503681
* BNF: cb140538898 (data)
* MusicBrainz: 11433f50-a7da-4dc2-8ca8-84b5d160e20e
* NKC: xx0166827
* ICCU: CFIV094582
* BNE: XX1555576

 |

 |
Η **Ένωση Επαγγελματικού Ποδοσφαίρου** (αραβικά: رابطة كرة القدم المحترفة, γαλλικά: *Ligue de Football Professionnel*, LFP) είναι ο φορέας που είναι υπεύθυνος για τη διαχείριση και τη ρύθμιση των επαγγελματικών πρωταθλημάτων ποδοσφαίρου στην Αλγερία. Ιδρύθηκε το 1962 και λειτουργεί υπό την εποπτεία της Ομοσπονδίας Ποδοσφαίρου Αλγερίας.

H LFP είναι υπεύθυνh για την επίβλεψη, την οργάνωση και τη διαχείριση των δύο πρώτων κατηγοριών στην Αλγερία, της Λιγκ 1 και της Λιγκ 2 και είναι επίσης υπεύθυνη για τα 32 επαγγελματικά ποδοσφαιρικά σωματεία που αγωνίζονται στην Αλγερία (16 στη Λιγκ 1, 16 στη Λιγκ 2).

Παραπομπές
----------

1. ↑  Championnat d' Algérie football-the-story.com

Εξωτερικοί σύνδεσμοι
--------------------

* Επίσημος ιστότοπος
Η **Συνέλευση των Εμπειρογνωμόνων** (περσικά: مجلس خبرگان رهبری) είναι το συμβουλευτικό όργανο που είναι αρμόδιο να ορίσει και να απορρίψει τον Ανώτατο Ηγέτη του Ιράν.[1][2] Εντούτοις, όλα τα άμεσα εκλεγμένα μέλη μετά τη διαδικασία εξέτασης από το Συμβούλιο των Φρουρών πρέπει ακόμη να εγκριθούν από τον Ανώτατο Ηγέτη του Ιράν πριν από την είσοδό τους στη Συνέλευση των Εμπειρογνωμόνων.[3][4]

Δείτε επίσης
------------

* Συμβούλιο των Φρουρών
* Ισλαμική Συμβουλευτική Συνέλευση

Παραπομπές
----------

1. ↑  Άρθρο 107 του Συντάγματος του Ιράν (1982-07-28)
2. ↑  Άρθρο 111 του Συντάγματος του Ιράν (1982-07-28)
3. ↑  Άρθρο 108 του Συντάγματος του Ιράν
4. ↑  Iran - Constitution servat.unibe.ch

Εξωτερικοί σύνδεσμοι
--------------------

* Επίσημος ιστότοπος
Η **Συλλογή Σύγχρονης Θρησκευτικής Τέχνης** των Μουσείων του Βατικανού, ιταλ. Collezione Arte Religiosa Moderna, είναι ένα σύνολο από πίνακες, σχέδια και γλυπτά. Καταλαμβάνει χώρο 55 δωματίων: στα Διαμερίσματα του Βοργία στον 1ο όροφο του Αποστολικού Παλατιού, σε δύο ορόφους στην οικία Βοργία, σε μία σειρά δωματίων κάτω από την Καπέλα Σιστίνα και σε μία σειρά δωματίων στο ισόγειο.

Η Συλλογή
---------

Αποτελείται από σχεδόν 800 έργα από 250 διεθνείς καλλιτέχνες, όπως ο Φράνσις Μπέικον, Τζιάκομο Μπάλλα, Ερνστ Μπάρλαχ, Μαξ Μπέκμαν, Εμίλ Μπερνάρ, Μπερνάρ Μπυφέ, Αλίς Λοκ Καχάνα, Μαρκ Σαγκάλ, Εντουάρντο Τσιλίντα, Τζιόρτζιο ντε Κίρικο, Σαλβαδόρ Νταλί, Μωρίς Ντενί, Ότο Ντιξ, Πωλ Γκωγκέν, Ρενάτο Γκοτούζο, Βασίλι Καντίνσκι, Πάουλ Κλέε, Όσκαρ Κοκόσκα, Αλφρέντ Μανεσιέ, Τζιάκομο Μανζού, Τζόρτζο Μοράντι, Πάμπλο Πικάσο, Οντιλόν Ρεντόν, Ωγκύστ Ροντέν, Ζορζ Ρουώ, Μορίς Ουτριλό και Βίνσεντ βαν Γκογκ. Η πλειονότητα των έργων αυτών τέχνης ήταν δωρεές των καλλιτεχνών και συλλεκτών στην Αγία Έδρα.

Η Αποκαθήλωση (Pietà) του Βίνσεντ βαν Γκογκ, εμπνευσμένη από τον Ντελακρουά. Έργο της Συλλογής του Βατικανού.
Η προϊστορία της Συλλογής της Σύγχρονης Θρησκευτικής Τέχνης ξεκίνησε με την ομιλία του Πάπα Παύλου ΣΤ΄, κατά τη συνάντησή ου με καλλιτέχνες στην Καπέλα Σιστίνα στις 7 Μαΐου 1964. Ο Πάπας εγκαινίασε τη Συλλογή το 1973 και ο Μάριο Φερράτσα τέθηκε τότε υπεύθυνος για τη Συλλογή.

Τα έργα δεν πωλούνται
---------------------

Σε απάντηση του αιτήματος των ακτιβιστών ότι το Βατικανό πρέπει να πωλήσει τα έργα τέχνης του και να δώσει τα χρήματα στους ενδεείς, ο καρδινάλιος Πάουλ-Γιόζεφ Κόρντες υποστήριξε ότι η Εκκλησία έχει την υποχρέωση να συντηρεί τα καλλιτεχνήματα στο όνομα του Ιταλικού κράτους και δεν μπορεί να τα πωλήσει.

Πηγές
-----

* Speech of Pope Paul VI on the occasion of the Inauguration of the Collection of Modern Religious Art in the Vatican Museums on June 23, 1973 [2]
* "Pope Cannot Exchange Vatican Treasure for Food - ZENIT - English". ZENIT - English. 2009-03-16. Retrieved 2018-05-07.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122618906
* LCCN: n83212927
* ISNI: 0000 0001 2104 5281

 |

 |
Το **Tang soo do**(Τανγκ σου ντο) είναι μια πολεμική τέχνη που προήλθε απο τη Νότια Κορέα. Αποτελείται κατα 60% απο SOO BAHK DO, 30% από πολεμικές τέχνες της Β. Κίνας και 10% από πολεμικές τέχνες της Ν. Κίνας.

Ετυμολογία
----------

**TANG** είναι το όνομα της κινέζικης δυναστίας που καθιέρωσε το tang soo do ως πολεμική τέχνη.

**SOO** ειναι η κόψη του χεριού

**DO** ειναι ο τρόπος,η μέθοδος

Τεχνικές και μοτίβα
-------------------

**Χιόνγκ** οι μορφές (hyung) ποικίλλουν ανάλογα με τον ιδρυτή των διαφορετικών ομοσπονδιών του TANG SOO DO. Οι φόρμες TANG SOO DO είναι ένα σύνολο κινήσεων που παρουσιάζουν μια αμυντική ή επιθετική δράση. Οι μορφές φορμών (hyung) είναι

* Kee Cho: Kee cho hying il bu/ e bu/ sam bu. Η σειρά αυτη περιλαμβάνει απλές βασικές κινήσεις. Αυτές οι φόρμες δημιουργήθηκαν απο τον Grand master Huang Kee.
* Pyung Ahn: pyung ahn cho dan/ee dan/ sam ahn/ sa dan/ oh dan. Ο δημιουργός των φορμών αυτών ήταν ο μάστερ Itosu ο οποίος πίστευε ότι όποιος κατέχει καλά αυτές τις φόρμες καταλαμβάνεται απο ένα συναίσθημα γαλήνης και εμπιστοσύνης στον εαυτό του. Ο μάστερ Itosu γεννήθηκε στην Οκινάουα της Ιαπωνίας. Οι φόρμες αυτές τελειοποιήθηκαν στην επαρχία Χουαν Ναμ της Κίνας το 1870 περίπου.

* Μπασάι λέγεται και Παλ Τσι. Λέγεται ότι είναι το σύνολο των πιο απωτελεσματικών κινήσεων που διδάσκονται στο ναό Σορίμ Σα της Ν.Κίνας. δεν γνωρίζουμε πότε δημιουργήθηκε αλλά υπολογίζεται γύρω στα 500 μ.Χ. τα χαρακτηριστηκά της είναι η ταχύτητα, η επαφράδα ( απαλες κινήσεις) και η δραση. τέλος έχει 52 κινήσεις.

Οι **Ρίψεις** συνήθως εκτελούνται σε ζευγάρια ατόμων. Ένας από αυτούς κάνει βήμα μπρόστα και επιτίθεται συνήθως με μια άλλη γροθιά. Το άλλο άτομο εκτελεί μια σειρά προμελετημένων κινήσεων με σκοπό να ρίξει τον αντίπαλο κάτω..

Οι **Αυτοάμυνες** στο Tang Soo Do εκτελούνται από δύο μαθητές,. Ένας μαθητής έχει τον ρόλο του επιτιθέμενου και ο άλλος του αμυνόμενου. Ο αμυνόμενος κάνει ένα βήμα πίσω μετακινώντας το δεξί του πόδι ώστε να καταλήξει σε μπροστινό κάθισμα. Τότε ο επιτιθέμενος κάνει ένα βήμα μπροστά με το δεξί του πόδι εκτελώντας γροθιά στο κέντρο (στο διάφραγμα). Υπάρχουν δέκα αυτοάμυνες.

ζωνες

Παραπομπές
----------

1. ↑  «Ιστορία Tang Soo Do». *Tang Soo Do Αγίου Δημητρίου* (στα Αγγλικά). Ανακτήθηκε στις 12 Νοεμβρίου 2021.
Συντεταγμένες: 41°11′30″N 22°16′52″E﻿ / ﻿41.19167°N 22.28111°E﻿ / 41.19167; 22.28111


Το **Σμρντλίβα Βόντα** (σλαβομακεδονικά: Смрдлива Вода‎) είναι λουτροθεραπευτικό θέρετρο στη Βόρεια Μακεδονία. Βρίσκεται 24 χλμ. από την πόλη Γευγελή, σε υψόμετρο 850 μ. πάνω από την επιφάνεια της θάλασσας στο όρος Τζένα, μεταξύ των κορυφών Φλόρα, Ατζιμπάριτσα, Μπέλεζι και του χωριού Κόνσκο.

Το Σμρντλιβα Βόντα είναι ένας παλιός οικισμός που σχηματίστηκε κατά μήκος των ιαματικών πηγών που είναι γνωστές για την έντονη μυρωδιά τους. Το νερό θεωρείται ότι θεραπεύει τις γαστρικές παθήσεις, τη χολή, το στομάχι και τα νεφρά. Το θέρετρο έχει πάνω από 400 κτίρια - βίλες, σταθμούς, ξενοδοχεία και εμπορικά καταστήματα.

Συλλογή
-------

* Ένας παλιός πίνακας πληροφοριών στην περιοχήΈνας παλιός πίνακας πληροφοριών στην περιοχή
* Άποψη ενός σπιτιούΆποψη ενός σπιτιού
* Άποψη του τουριστικού τόπουΆποψη του τουριστικού τόπου
* Χτισμένα εξοχικάΧτισμένα εξοχικά
* Σπίτι στην περιοχήΣπίτι στην περιοχή

Παραπομπές
----------
Ο **Αναστάσης Αναγνώστου Λιδωρίκης** ή **Λοιδωρίκης** ή **Αναστάσιος Αναγνώστου Λιδωρίκι** ή **Λοιδορίκης** ή **Αναστάσιος Λοιδορικίου** ( Παλαιοκάτουνο 1797 – 31 Δεκεμβρίου 1845) ήταν πολιτικός κατά τη διάρκεια της ελληνικής επανάστασης καθώς και στα αμέσως επόμενα χρόνια.

Ήταν γος του κοτζαμπάση Αναγνώστη Λιδωρίκη και αδελφός του Παναγιώτη. Μικρός στάλθηκε στα Γιάννενα και φοίτησε κοντά στον λόγιο Αθανάσιο Ψαλίδα, αργότερα έγινε σύμβουλος του Αλή Πασά που τον έκανε "Μουρχουδάρη". Μυήθηκε στην Φιλική Εταιρεία και επέστρεψε στο Λιδωρίκη όπου βοήθησε στις ετοιμασίες της επανάστασης.

Ήταν πληρεξούσιος Λιδωρικίου στην Α' Εθνοσυνέλευση Επιδαύρου το 1821-22, μέλος του Βουλευτικού, στη Γ' Εθνοσυνέλευση Ερμιόνης το 1827, στη Δ' Εθνοσυνέλευση Άργους το 1829, στη Δ' κατ' επανάληψη Εθνική των Ελλήνων συνέλευση το 1831-32 και στη Δ' κατά συνέχειαν Εθνική των Ελλήνων Συνέλευση το 1832, καθώς και στην Γ’ Σεπτεμβρίου εν Αθήναις Εθνική των Ελλήνων Συνέλευση.

Ήταν διοικητής της ανατολικής Ελλάδας, ιδρυτικό μέλος της Φιλεκπαιδευτικής Εταιρείας, επί Όθωνος διορίσθηκε διοικητής Καρύταινας και έπειτα διοικητής της Λιβαδειάς .

Πέθανε εν ενεργεία γερουσιαστής στις 31 Δεκεμβρίου 1845.

Αναφορές
--------

1. ↑  Αρχείο Αναστασίου Λιδωρίκη
2. ↑  Πανδέκτης - Λιδωρίκης Αναστάσιος
3. 1 2 3  Βιογραφίες
4. ↑  Tα ιδρυτικά μέλη τής Φιλεκπαιδευτικής Εταιρείας (Μέρος Γ΄)
5. ↑  Μητρώο Βουλευτών 1822-1935, ιστοσελίδα της Βουλής των Ελλήνων, ανάκτηση 16-3-2013.
Η **Σούζαν Κρούμινς** (γεννημένη **Σούζαν Κάικεν** στις 8 Ιουλίου 1986) είναι Ολλανδή αθλήτρια του στίβου που εξειδικεύεται στα 5000 και στα 10,000 μέτρα.

Κέρδισε το χάλκινο μετάλλιο στα 5000 μέτρα γυναικών στο Ευρωπαϊκό Πρωτάθλημα Στίβου 2014 και το ασημένιο μετάλλιο στα 10,000 μέτρα στο Ευρωπαϊκό Πρωτάθλημα Στίβου 2018, καθώς και την 6η θέση στα 5000 μέτρα του ίδιου πρωταθλήματος. Στο Ευρωπαϊκό Πρωτάθλημα Στίβου 2016 κατέκτησε την 4η θέση στα 5000 μέτρα γυναικών.

Στους Θερινούς Ολυμπιακούς Αγώνες 2016 πήρε την 8η θέση στα 5000 μέτρα και την 14η θέση στα 10,000 μέτρα.

Παραπομπές
----------

Η Σούζαν Κρούμινς στην World Athletics
**Αιγιαλός** κατά τη Ελληνική νομοθεσία είναι η παράκτια χερσαία ζώνη, που βρέχεται από τη θάλασσα, μέχρι τη στάθμη εκείνη που φθάνουν οι συνήθεις μεγαλύτερες αναβάσεις του χειμερίου κύματος. Ο αιγιαλός, όπως και η παραλία, η όχθη και η παρόχθια ζώνη, είναι πράγματα κοινόχρηστα και ανήκουν κατά κυριότητα στο Δημόσιο, το οποίο τα προστατεύει και τα διαχειρίζεται. Για να αποκτήσει η παραλία δημόσιο και κοινόχρηστο χαρακτήρα, δεν αρκεί ο διοικητικός καθορισμός της, αλλά απαιτείται επιπρόσθετα η απαλλοτρίωση της υπέρ Δημοσίου και την διαδικασία απαλλοτρίωσης διεκπεραιώνει ο οικείος Δήμος. Για τον καθορισμό του αιγιαλού λαμβάνεται υπόψη η μορφολογία, η ποιοτική σύσταση και το ανάγλυφο της ξηράς (αμμώδης ή βραχώδης ακτή με ήπιες ή απότομες κλίσεις), η μορφολογία και η βαθυμετρία του θαλασσίου πυθμένα (αμμώδης, πετρώδης ή βραχώδης θαλάσσιος πυθμένας με ήπια ή απότομη κλίση), οι ανεμολογικές συνθήκες, ο κυματισμός, ο οποίος επηρεάζει την παράκτια ζώνη, κλπ. Η ζώνη παραλίας προστίθεται στον αιγιαλό ως μια παράλληλη ζώνη που μπορεί να φτάσει έως και 50 μέτρα από αυτόν.

Στο Νόμο "Περί διακρίσεως κτημάτων" επί βασιλείας Όθωνα, αναφέρεται για πρώτη φορά ότι "οι αιγιαλοί, οι λιμένες, οι όρμοι (rades) και εν γένει όλα τα μέρη της επικρατείας όσα δεν δύνανται να γενώσιν ιδιοκτησία ιδιωτική, θεωρούνται ως κτήματα δημόσια". Το πρώτο σημαντικό νομοθέτημα για τον αιγιαλό ήταν ο Αναγκαστικός Νόμος υπ' αριθ. 2344/1940, ο οποίος αντικαταστάθηκε από τον Ν.2971/2001. Ο τελευταίος νόμος έχει δεχτεί δεκάδες τροποποιήσεις, με σημαντικότερη αυτή του Ν.4607/2019.

Ο καθορισμός των ορίων του αιγιαλού, της παραλίας και του παλαιού αιγιαλού γίνεται από Επιτροπή, η οποία συγκροτείται σε επίπεδο νομού. Σύμφωνα με τη νομολογία (ΣΤΕ 50/2010 Τμ. Ε'), ο αιγιαλός *δεν δημιουργείται* με σχετική πράξη της Πολιτείας, αλλά προκύπτει από φυσικά φαινόμενα, ήτοι τις μεγαλύτερες, αλλά συνήθεις αναβάσεις των κυμάτων, για τη διαπίστωση δε του πραγματικού αυτού γεγονότος προβλέπεται σχετική διοικητική διαδικασία.  Αρμόδια υπηρεσία για τη διαφύλαξη της ακεραιότητας του αιγιαλού είναι η Κτηματική Υπηρεσία κάθε νομού που υπάγεται στο Υπουργείο Οικονομικών. Στην ίδια απόφαση καθορισμού του αιγιαλού περιλαμβάνεται και ο καθορισμός της "παραλίας" ή και του "παλαιού αιγιαλού".

Δείτε επίσης
------------

* Ακτή
* Παραλία
* Παλαιός αιγιαλός

Παραπομπές
----------

1. ↑  «ΝΟΜΟΣ ΥΠ' ΑΡΙΘ. 2971, ΦΕΚ Α' 285/19.12.2001 "Αιγιαλός παραλία και άλλες διατάξεις"». *www.kodiko.gr*.
2. ↑  Νόμος: "Περί διακρίσεως κτημάτων, ΦΕΚ 25 / 10 Ιουλίου 1837
3. ↑  «Αναγκαστ. Νόμος υπ' αριθ. 2344, ΦΕΚ Α' 154/18.5.1940».
4. ↑  «N.4607/2019, ΙV. Τροποποίηση του ν. 2971/2001 και άλλες διατάξεις».

Πηγές
-----

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αιγιαλός**  |

* Υ.Α. 1089532π.ε./8205 π.ε./Β0010 ΦΕΚ 595/τ.Β'/4-5-2005 «Στοιχεία καθορισμού αιγιαλού και παραλίας»
Συντεταγμένες: 37°52′25″N 24°44′07″E﻿ / ﻿37.87361°N 24.73528°E﻿ / 37.87361; 24.73528

Ο **Όρμος Γαυρίου** ή **Γαυρείου**, επίσημη ονομασία του "όρμου Γαυρειό", βρίσκεται στο βόρειο τμήμα των δυτικών ακτών της Άνδρου. Σχηματίζεται μεταξύ του ακρωτηρίου Κακογκρέμι, επίσημα Γαυρίου, (Goremi κατά τους αγγλικούς χάρτες) και του ακρωτηρίου Κολώνα (ανατολικό κέρας). Έχει εύρος 3,5 μίλια είναι κυκλικός και ανοικτός προς τον Νότο.

Εντός του όρμου Γαυρίου σχηματίζονται τρεις επιμέρους μικροί όρμοι: ο ορμίσκος Φούρνος (ΒΔ.), ο του Αγίου Πέτρου (Β.-ΒΑ) και νότια το "Πόρτο Γαυρειό", λεγόμενος και "λιμένας" όπου και το Γαύριο, το επίνειο της Άνδρου. Ο τελευταίος αυτός είναι ο περισσότερο ασφαλής όρμος σ΄ όλους τους ανέμους ακόμα και στους νότιους.

Η ονομασία Γαύρειο αναφέρεται και από τον Ξενοφώντα ως τόπος αποβίβασης υπό τον Αλκιβιάδη του στρατεύματος που είχε από την "Ανδρία χώρα". Φαίνεται όμως ότι κατά τους Μακεδονικούς χρόνους είχε αλλάξει όνομα σε "*Γαύρηλος*" ή "*Γαυρηλός*", κατά δε τους ρωμαϊκούς σε "*Γαυρολέων*".  

Κατά τον γνωστό φοινικιστή Μπεράρντ (Berard) στο έργο του "Λ΄ Οντυσί ε λε Φενισιέν" (1903) υποστηρίζει ότι το όνομα Γαύριο, πιθανώς εκ της αγγλικής που προφέρεται "γκάβριο", είναι φοινικικής καταγωγής εκ της σημιτικής ρίζας "*γκαούρ*" που σημαίνει "το εισερχόμενο".

* Σημειώνεται ότι στην ελληνική γλώσσα το επίθετο ο/η γαύρος, το γαύρον σημαίνει ο επαιρόμενος, ο ανδρείος, ο αγέρωχος.
Ο **Τζον Τόμας**, αγγ.: *John Thomas*, (Μινεάπολη, 8 Σεπτεμβρίου 1975) είναι Αμερικανός πρώην καλαθοσφαιριστής ο οποίος αγωνιζόταν στην θέση του πάουερ φόργουορντ.

Σταδιοδρομία
------------

Ο Τόμας ξεκίνησε να αγωνίζεται από το λύκειο του Ρούζβελτ στην γενέτειρα του και φοίτησε στο κολέγιο της Μινεσότα από το 1993 ως το 1997. Στην τετραετία αυτή, είχε μέσους όρους 7,1 πόντων και 5,1 ριμπάουντ.

Επιλέχθηκε από τους Νιου Γιορκ Νικς στην 25η θέση των ντραφτ του 1997 και μαζί με τρεις ακόμη καλαθοσφαιριστές ανταλλάχθηκε με τρεις παίκτες των Μπόστον Σέλτικς. Τον Φεβρουάριο του 1998, δόθηκε στους Τορόντο Ράπτορς ως μέρος μιας πολλαπλής ανταλλαγής αθλητών.

Στις αρχές της νέας χιλιετίας, πέρασε από ομάδες της Δομινικανής Δημοκρατίας, της Κίνας, της Ισπανίας και του CBA, πριν υπογράψει το 2004 στους Μινεσότα Τίμπεργουλβς, με τους οποίους αγωνίστηκε σε 44 παιχνίδια με μέσους όρους 2,5 πόντων και 2,2 ριμπάουντ.

Την επόμενη σεζόν, υπέγραψε στους Μέμφις Γκρίζλις, αλλά μετά από τρεις συμμετοχές μεταγράφηκε στους Ατλάντα Χοκς. Εκεί παρέμεινε για δύο μήνες, αγωνιζόμενος σε έντεκα παιχνίδια, πριν ολοκληρώσει την χρονιά στους Νιου Τζέρσεϊ Νετς παίζοντας σε δύο ακόμη αγώνες.

Το 2009, συμφώνησε με την ισραηλινή Χαποέλ Ολόν, με την οποία είχε 12,8 πόντους και 8,6 ριμπάουντ ανά αγώνα. Ακολούθησε η μεταγραφή του στον Άρη Θεσσαλονίκης, τον Ιανουάριο του 2011. Με τους "κίτρινους" αγωνίστηκε σε δώδεκα ματς πετυχαίνοντας 100 πόντους, με μέσο όρο 8,3 ανά αγώνα.

Μετά το πέρασμα του από την Χαποέλ Ιερουσαλήμ και την κορεάτικη Τζεοντζού Εγκίς, αποσύρθηκε από την ενεργό δράση και έχει αναλάβει την θέση του εθνικού συντονιστή για την λίγκα των Ultimate Hoops των ΗΠΑ.

Παραπομπές
----------

1. ↑  University of Minnesota - Basketball-Reference.com
2. ↑  John Thomas (1997-2005) NBA Stats[*νεκρός σύνδεσμος*]
3. ↑  John Thomas | Minnesota Timberwolves | National Basketball
4. ↑  2005-06 Memphis Grizzlies Roster and Stats
5. ↑  InsideHoops.com - Atlanta Hawks sign John Thomas
6. ↑  John Thomas Player Profile
7. ↑  Israel Basketball | 2009-10 Season | Hapoel Beko Holon
8. ↑  Στην Θεσσαλονίκη ο Τόμας - Άρης - SPORT 24
9. ↑  John Thomas Basketball Player Profile
10. ↑  What the Hell Happened to...John Thomas?

Πηγές
-----

* John Thomas NBA Stats | Basketball-Reference.com
* John Thomas Stats, Bio - ESPN
* John Thomas Stats | College Basketball

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316456814

 |

 |
Οι Τίκφες είναι γνωστές για την τεχνητή τους λίμνη και τα τοπικά κρασιά: Σεντέρεφκα, Βράνεκα και Τεμιάνικα
Οι **Τίκφες** *(ή και το **Τίκφες**)* ή **Τικφέσι** είναι περιοχή της Μακεδονίας, βόρεια της Αλμωπίας, ανατολικά της Δευριόπου και βορειοδυτικά της Παιονίας. Σήμερα ανήκει στη Βόρεια Μακεδονία. Μεγαλύτερη πόλη και ιστορική πρωτεύουσα των Τικφών είναι το Καφαντάρι.

Γεωγραφία
---------

Οι Τίκφες είναι μια πεδιάδα που βρίσκεται στο νότο της Βόρειας Μακεδονίας *(και συνορεύει προς νότο με την Ελλάδα)*, όπου υπάρχει και η ομώνυμη τεχνητή λίμνη. Σημαντικότερες πόλεις των Τικφών είναι το Καφαντάρι και το Νεγκότινο *(η αρχαία Αντιγόνεια)*. Οι Τίκφες είναι διάσημες για το κρασί τους, το γιαούρτι και το ξινόγαλα, αν και το όνομά τους το οφείλουν στις κολοκύθες *(τίκφα είναι η κολοκύθα)*. Η εύφορη πεδιάδα των Τικφών εκτείνεται σε 2.000 τ.χ. περίπου και περιβάλλεται από όρη και υψίπεδα. Αποτελείται από κυματιστούς λόφους με υψόμετρο, κατά μέσο όρο 300 μέτρα πάνω από την επιφάνεια της θάλασσας. Το κλίμα χαρακτηρίζεται από μακρά, θερμά καλοκαίρια και ήπιους, βροχερούς χειμώνες. Η άνοιξη είναι σύντομη και δροσερή ενώ το φθινόπωρο πιο εκτεταμένο και θερμό. Η περιοχή παράγει κρασί για πάνω από 2.500 χρόνια. Τοπικές ποικιλίες σταφυλιών είναι *σμεντερέφκα*, το *βράνετς* και η *τεμιανίκα*.

Ιστορικά στοιχεία
-----------------

Στην αρχαιότητα, την περιοχή κατοικούσαν Παίονες, οι οποίοι βαθμιαία είχαν εξελληνιστεί, όπως μαρτυρούν και επιγραφές στην περιοχή. Εντάχθηκε στο Μακεδονικό βασίλειο και αργότερα στη Ρωμαϊκή Αυτοκρατορία. 

Η περιοχή κατά την τουρκοκρατία κατοικούνταν κυρίως από χριστιανούς με ελάχιστους μουσουλμάνους. Στο βόρειο τμήμα επικρατούσαν οι Βούλγαροι, ενώ στο νότιο τμήμα υπήρχε ισχυρή Ελληνική παρουσία. Οι σλαβική διάλεκτος που ομιλούσαν οι Τικφαίοι χαρακτηρίζονταν ως *"τα καλύτερα βουλγάρικα"*. Μετά το 1850, οι περισσότεροι κάτοικοι προσήλθαν στην καθολική ουνία. Κατά το Μακεδονικό Αγώνα δρούσαν τρία ντόπια Ελληνικά ένοπλα σώματα κατά των κομητατζήδων: του *Αθανάσιου Καπετανόπουλου*, του *Πέτρου Αβραμίδη*και του Ιωάννη Ραδιναλή, καθώς και αρκετά Βουλγαρικά. Κατά τους Βαλκανικούς Πολέμους καταλήφθηκε από τους Σέρβους και από το 1993 ανήκει στη Βόρεια Μακεδονία. Χαρακτηριστικός είναι ο παραδοσιακός Ελληνικός Τικφαίος χορός, κουτσός *(ή τικφέσκος)*.

Παραπομπές
----------

1. ↑  Παίονες ένα αρχαίο ελληνικό φύλο, Η επιγραφή από τις Τίκφες
2. ↑  Κωνσταντίνος Α. Βακαλόπουλος, Ο βόρειος ελληνισμός κατά την πρώιμη φάση του μακεδονικού αγώνα 1878-1894, Εκδόσεις Σταμούλη, 2004, σσ. 23, 120, 121, 265, 266
3. ↑  Κωνσταντίνος Αποστόλου Βακαλόπουλος, Νεότερη Ιστορία της Μακεδονίας (1830-1912), Από τη γένεση του Νεοελληνικού κράτους ως την απελευθέρωση, ΗΡΟΔΟΤΟΣ, Θεσσαλονίκη, 1999, σελ. 89
4. ↑  Κωνσταντίνος Α. Βακαλόπουλος, Ο βόρειος ελληνισμός κατά την πρώιμη φάση του μακεδονικού αγώνα 1878-1894, Εκδόσεις Σταμούλη, 2004, σελ. 23

Εξωτερικοί Σύνδεσμοι
--------------------

* χορός τικφέσκος, Πολιτιστικός Σύλλογος Λευκαδίων Ημαθίας
* χορός τικφέσκος, Πολιτιστικός Σύλλογος Θεσσαλονίκης "Οι Φίλοι της παράδοσης"
Ο **Όρντουλφ**, γερμ. Ordulf, λατιν. Orthilius (π. 1022 - 2 Μαρτίου 1072) από τον Οίκο του Μπίλλουνγκ ήταν δούκας της Σαξονίας (1059-72).

Ο Όρντουλφ δούκας της Σαξονίας.

Βιογραφία
---------

Ήταν ο πρωτότοκος γιος τού Βερνάρδου Β΄ δούκα της Σαξονίας και της Εϊλίκας των Σβάινφουρτ, κόρης τού Ερρίκου μαργράβου τού Νόρντγκαου.

Διαδέχθηκε τον πατέρα του το 1059. Σε ολόκληρη τη διακυβέρνησή του απασχολήθηκε με πολέμους εναντίων των Βένδων. Συμμάχησε με τους Δανούς στην προσπάθειά του αυτή και ενίσχυσε τη συμμαχία νυμφευόμενος την κόρη τού Όλαφ Β΄ της Νορβηγίας. Η δεύτερη σύζυγός του Γκέρτρουντε φυλακίστηκε το 1076 στο Μάιντς και απεβίωσε το 1116. Ο γιος του Βερνάρδος έπεσε από το άλογο και τραυματίστηκε μοιραία στο Λύνεμπουργκ.

Απεβίωσε σε ηλικία 50 ετών και τάφηκε στον ναό του Αγ. Μιχαήλ στο Λύνμεπουργκ. Τον διαδέχθηκε ο γιος του Μάγκνους, τελευταίος άρρην του Οίκου.

Καταστατικός χάρτης τού Ερρίκου Δ΄ προς τον Όρντουλφ.

Οικογένεια
----------

Νυμφεύτηκε το 1042 τη Βούλφχιλντ των Χορφάγκρε, κόρη τού Όλαφ Β΄ της Νορβηγίας και μετά τη Γκέρτρουντε, κόρη τού Κορράδου κόμη τού Χάλντενσλεμπεν και είχε τέκνα:

* Μάγκνους π.1045-1106, δούκας της Σαξονίας.
* Βερνάρδος, απεβ. νωρίς.

Παραπομπές
----------

1. ↑  p67294.htm#i672935. Ανακτήθηκε στις 7  Αυγούστου 2020.

Πηγές
-----

* Fenske, Lutz. "Ordulf (Otto)". Deutsche Biographie. Neue Deutsche Biographie (NDB). Retrieved 26 October 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 159991676
* GND: 142776386

 |

 |
Ο **Σοφονίας** είναι ένας απο τους μικρούς προφήτες της Παλαιάς Διαθήκης και έζησε τον 7ο αιώνα π.Χ. τα χρόνια του Ιωσία, βασιλιά της Ιουδαίας. Ήταν γιος του Χουσί και εγγονός του Γοδολίου. (Σοφ. 1,1) Δεν γνωρίζουμε πολλά για τον βίο του αλλά υπάρχουν αρκετές αναφορές του ονόματός του στην Παλαιά Διαθήκη. Υπάρχει ομώνυμο βιβλίο της Βίβλου το οποίο διαιρείται σε τρία μικρά κεφάλαια.

Προφητείες
----------

Όπως αναφέρει η Βίβλος, ο Γιαχβέ μιλάει μέσω του προφήτη Σοφονία και αποκαλύπτει το πως θα εξελιχθεί η μέρα της κρίσης λέγοντας: *ἐκτενῶ τὴν χεῖρά μου ἐπὶ Ἰούδαν καὶ ἐπί πάντας τοὺς κατοικοῦντας Ἱερουσαλὴμ καὶ ἐξαρῶ ἐκ τοῦ τόπου τούτου τὰ ὀνόματα τῆς Βάαλ καὶ τὰ ὀνόματα τῶν ἱερέων.*

Δηλαδή ότι θα απλώσει το χέρι Του εναντίων των Ιουδαίων και όλων των κατοίκων της Ιερουσαλήμ και θα εξαφανίσει απο αυτόν τον τόπο τους πιστούς του Βάαλ και των ιερέων του. (Σοφ. 1,4).

Έκφρασε επίσης την επιθυμία εξαφάνισης όσων ορκίζονται ψέματα στο όνομα του ίδιου, όσους προσκυνούν τα είδωλα, όσους γεμίζουν τους ναούς Του με την βρωμιά της ψυχής τους (Σοφ. 1,9), όλους όσους νοιαζονται μόνο για τα χρήματα (Σοφ. 1,11) και γενικά όσους παρεκκλίνουν απο τον δρόμο Του.

Αναφέρει επίσης για την μέρα της τελικής κρίσης: 

*ὀργῆς ἡ ἡμέρα ἐκείνη, ἡμέρα θλίψεως καὶ ἀνάγκης, ἡμέρα ἀωρίας καὶ ἀφανισμοῦ, ἡμέρα γνόφου καὶ σκότους, ἡμέρα νεφέλης καὶ ὁμίχλης, ἡμέρα σάλπιγγος καὶ κραυγῆς ἐπὶ τὰς πόλεις τὰς ὀχυρὰς καὶ ἐπὶ τὰς γωνίας τὰς ὑψηλάς* (Σοφ. 1,15-16).

Ο Σοφονίας αναφέρει επίσης προφητείες για την καταστροφή της Γάζας, της Ασκαλώνος, της Αζώτου, της Δαμασκού, της Αιθιοπίας, της Ασσυρίας και άλλων διαφόρων εθνών (2,4-15) αλλά και της Ιερουσαλήμ (3,1-8).

Το τελευταίο κεφάλαιο του βιβλίου του αναφέρει επίσης την αποκατάσταση που θα φέρει ο Θεός στον κόσμο όπου θα κάνει τους ανθρώπους να μιλάνε μόνο μία κοινή γλώσσα (Σοφ. 3,9) και ότι θα μαζέψει όλους τους Ισραηλίτες από την εξορία τους και θα τους καταστήσει ονομαστούς σε όλη την οικουμένη. (Σοφ. 3,19).

Εορτασμός
---------

Πέθανε ειρηνικά στον τόπο των πατέρων του και εορτάζεται σε σταθερή εορτή, 3 Δεκεμβρίου.

Πηγές
-----

1. 1 2  «Ορθόδοξος Συναξαριστής :: Προφήτης Σοφονίας». *www.saint.gr*. Ανακτήθηκε στις 21 Νοεμβρίου 2019.
2. 1 2 3 4 5  «ΠΑΛΑΙΑ ΔΙΑΘΗΚΗ: ΣΟΦΟΝΙΑΣ ΚΕΦΑΛΑΙΑ 1-3». *users.sch.gr*. Αρχειοθετήθηκε από το πρωτότυπο στις 20 Ιανουαρίου 2019. Ανακτήθηκε στις 21 Νοεμβρίου 2019.
3. ↑  «ΠΑΛΑΙΑ ΔΙΑΘΗΚΗ: ΣΟΦΟΝΙΑΣ». *users.sch.gr*. Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 21 Νοεμβρίου 2019.



|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προφήτες της Παλαιάς Διαθήκης |
| --- |
|  |
| Μεγάλοι | 
* Δανιήλ
* Ησαΐας
* Ιεζεκιήλ
* Ιερεμίας
 |  |
|  |
| Μικροί | 
* Αββακούμ
* Αβδιού
* Αγγαίος
* Αμώς
* Ζαχαρίας
* Ιωήλ
* Ιωνάς
* Μαλαχίας
* Μιχαίας
* Ναούμ
* Σοφονίας
* Ωσηέ
 |
|  |
| Άλλοι | 
* Ηλίας
* Ελισαίος
 |

 |
Το **Συμβούλιο Περιφερειακής Συνεργασίας** ή **RCC** (αγγλικά: Regional Co-operation Council) είναι ένα περιφερειακό δίκτυο συνεργασίας των χωρών της Νοτιοανατολικής Ευρώπης, με δεδηλωμένο σκοπό *την προώθηση αμοιβαίας συνεργασίας και την Ευρωπαϊκή και Ευρω-Ατλαντική ολοκλήρωση της Νοτιοανατολικής Ευρώπης με σκοπό την αναζωογόνηση της οικονομικής και κοινωνικής ανάπτυξης στην περιοχή προς όφελος των λαών της*. Διαδέχτηκε το Σύμφωνο Σταθερότητας για την Νοτιοανατολική Ευρώπη στις 27 Φεβρουαρίου του 2008. Το ΣΠΣ συντονίζεται με την Διαδικασία Συνεργασίας της Νοτιονατολικής Ευρώπης.

Έδρα του ΣΠΣ είναι το Σαράγεβο, της Βοσνίας-Ερζεγοβίνης και στεγάζεται στο Κτήριο Φιλίας Ελλάδας Βοσνίας-Ερζεγοβίνης που αποτελεί δωρεά της Ελλάδας.

Παραπομπές
----------

Εξωτερικοί δεσμοί
-----------------

* Επίσημη ιστοσελίδα
* σχετικό δελτίο τύπου
* Περιφερειακή Συνεργασία και Διαδικασία Συνεργασίας ΝΑ - Ελληνικό ΥΠΕΞ
Το **Συμβούλιο Οικονομικών Εμπειρογνωμόνων** (ΣΟΕ) είναι συμβουλευτικό σώμα το οποίο αποτελεί μέρος του Υπουργείου Οικονομικών της Ελλάδας. Ο πρόεδρος του συμβουλίου είναι ο Μιχαήλ Αργυρού. Το συμβούλιο ιδρύθηκε το 1987.

Σκοπός και ρόλος
----------------

Σύμφωνα με τον Πάνο Τσάκλογλου, πρώην πρόεδρο του Συμβουλίου Οικονομικών Εμπειρογνωμόνων, το συμβούλιο είναι η "δεξαμενή σκέψης της κυβέρνησης για οικονομικά ζητήματα". Αποτελείται από "ένα συμβούλιο αποτελούμενο από ακαδημαϊκούς, που συνέρχονται σε τακτική βάση, και μια επιστημονική ομάδα που λειτουργεί σε καθημερινή βάση". Πρακτικά, έχει αναλάβει να εκπροσωπεί την Ελλάδα στις ομάδες εργασίας της ΕΕ και άλλων διεθνών οργανισμών, την επιτήρηση της εκτέλεσης του μνημονίου, καθώς και την εκτέλεση διάφορων καθηκόντων εντός του Υπουργείου Οικονομικών. Επίσης, μπορεί να παράσχει βοήθεια στην ελληνική κυβέρνηση πάνω σε οικονομικά θέματα όταν αυτή το ζητήσει.

Ο πρόεδρος του Συμβουλίου Οικονομικών Εμπειρογνωμόνων εκπροσωπεί την Ελλάδα σε ομάδες εργασίας της ΕΕ και την Οικονομική Επιτροπή. Είναι ο εκπρόσωπος της Ελλάδας σε συναντήσεις της Ευρωομάδας και του Συμβουλίου Οικονομικών Υποθέσεων (ΕΚΟΦΙΝ). Τον Απρίλιο του 2015, ο τότε πρόεδρος Γεώργιος Χουλιαράκης, έγινε ο εκπρόσωπος της Ελλάδας στην "Ομάδα των Βρυξελλών", τις λεπτομερής διαπραγματεύσεις που έλαβαν χώρα στις Βρυξέλλες για το τρίτο πακέτο διάσωσης.

Σύνθεση
-------

* Πρόεδρος – Μιχαήλ Αργυρού

  

### Πρώην πρόεδροι

Οι πρόεδροι του συμβουλίου περιλαμβάνουν τους εξής:

* Μιχαήλ Αργυρού, 2019-σήμερα
* Γιώργος Χουλιαράκης, 2015–2019
* Τάσος Αναστασάτος, 2014–2015
* Χριστόδουλος Στεφανάδης, 2014
* Πάνος Τσάκλογλου, 2012–2014
* Γεώργιος Ζανιάς, 2009–2012
* Γεώργιος Σφακιανάκης, 2008
* Πλούταρχος Σακελλάρης, 2004-2008
* Βασίλης Ράπανος, 2000–2004
* Γιάννης Στουρνάρας, 1994–2000

### Πρώην μέλη

* Σταύρος Θωμαδάκης

Παραπομπές
----------

1. 1 2  «Interview of Panos Tsakloglou, Chairman of the Council of Economic Experts, to Dimitris Katsikas, Head of the Observatory». *Crisis Observatory*. 19 April 2013.. Ανακτήθηκε στις 8 June 2016.
2. ↑  Malkoutzis, Nick (28 April 2015). «The faces change, the issues remain the same». *MacroPolis*.. Ανακτήθηκε στις 8 June 2016.
3. ↑  «Council of Economic Advisers (SOE)». *Ministry of Finance*. Ανακτήθηκε στις 8 Ιουνίου 2016.
4. ↑  «New Economic Advisor Council chief appointment sparks tension». *To Vima*. 18 June 2014.. Ανακτήθηκε στις 8 June 2016.
Το **Αμήν.** (πρωτότυπος τίτλος *Amen.*) είναι δραματική ταινία του 2002 του σκηνοθέτη Κώστα Γαβρά.

Υπόθεση
-------

Η ταινία βασίζεται στην ιστορία του χημικού Κουρτ Γκέρσταϊν (Ούλριχ Τουκούρ), υπαρκτό πρόσωπο και αξιωματικός των Ες-Ες που προσπάθησε αποτυχημένα να ευαισθητοποιήσει την Καθολική Εκκλησία σχετικά με το Ολοκαύτωμα. Ενώ προμήθευε τα στρατόπεδα συγκέντρωσης με το φονικό Zyklon B, ταυτόχρονα κατήγγειλε τα εγκλήματα, ενημερώνοντας τον Πάπα Πίο ΙΒ΄ ρισκάροντας έτσι την ασφάλειά του και της οικογένειάς του. Στις προσπάθειές του αυτές βρήκε βοήθεια από το νεαρό Ιησουίτη Ρικάρντο Φοντάνα (Ματιέ Κασσοβίτς).

Διανομή
-------

* Ούλριχ Τουκούρ ως *Κουρτ Γκέρσταϊν*
* Ματιέ Κασσοβίτς ως *Ρικάρντο Φοντάνα*
* Ούλριχ Μύε ως *γιατρός*
* Σεμπάστιαν Κοχ ως *Ρούντολφ Ες*
* Μαρτσέλ Γιούρες ως *Πάπας Πίος ΙΒ΄*

Βραβεία/Διακρίσεις
------------------

Η ταινία κέρδισε το βραβείο Σεζάρ καλύτερου σεναρίου. Ήταν υποψήφια για Χρυσή Άρκτο στο Κινηματογραφικό Φεστιβάλ Βερολίνου και για Σεζάρ καλύτερης ταινίας.

Παραπομπές
----------

1. ↑  Costa-Gavras, Ulrich; Kassovitz, Mathieu; Mühe, Ulrich; Duchaussoy, Michel (2002-02-27), *Amen.*, ανακτήθηκε στις 2016-12-11

Εξωτερικοί σύνδεσμοι
--------------------

* Αμήν Αρχειοθετήθηκε 2007-09-27 στο Wayback Machine. στο cine.gr

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7517002-4

 |

 |
Η κορυφή Αργαίος του Αντιταύρου
Ο **Αντίταυρος**, (Τουρκικά: Aladağlar) είναι μεγάλη οροσειρά της νότιας και της ανατολικής Τουρκίας. Αποτελεί τμήμα του μεγάλου ορεινού όγκου του Ταύρου, εξ ου και η ονομασία του. Ο Αντίταυρος εκτείνεται με κατεύθυνση από ΝΔ προς ΒΑ καλύπτοντας τμήματα της Κιλικίας και Καππαδοκίας. στην κεντρική Ανατολία, ή γενικότερα φερόμενη ως Μικρά Ασία.  
 
Το υψηλότερο σημείο του Αντιταύρου είναι η κορυφή **Αργαίος**, με υψόμετρο 12.851 πόδια (3.917 μ ), που βρίσκεται στο βόρειο τμήμα του. Σημαντικότερος ποταμός που πηγάζει στον Αντίταυρο είναι ο Σάρος. Βόρεια του Αντιταύρου βρίσκεται η Καισάρεια, ενώ νοτιο-δυτικά αυτού τα Άδανα. Τον Αντίταυρο αναφέρει ο σπουδαίος αρχαίος Έλληνας γεωγράφος Στράβων, στα Γεωγραφικά του, με την πληροφορία ότι από τις μονίμως χιονοσκεπείς κορυφές του είναι ορατές τόσο η Μεσόγειος θάλασσα, όσο και η Μαύρη Θάλασσα (Εύξεινος Πόντος).

Σημειώνεται ότι η κορυφή Αργαίος, του Αντιταύρου, η ψηλότερη κορυφή της Κεντρικής Ανατολίας, κατά τους γεωλόγους - ηφαιστειολόγους αποτελεί πανάρχαιο ηφαίστειο, της κατηγορίας των στρωματοηφαιστείων.

Παραπομπές
----------

1. ↑  *GEOnet Names Server*. 11  Ιουνίου 2018. -734588.

Πηγές
-----

* Νεώτερον Εγκυκλοπαιδικόν Λεξικόν Ηλίου τ.Γ΄, σελ.122
* Στράβων, Γεωγραφικά 12.2.7.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7349148269863405230000

 |

 |
Η **Αμαγετοβρία** ή **Μαγετοβρία** ή **Μαγετοβρίγη** ή **Αδμαγετοβρύγη** (λατ. *Amagetobria*, *Magetobria* ή *Admagetobriga*) ήταν πόλη της προ-ρωμαϊκής Γαλατίας, στα όρια της Αλσατίας, κοντά στον ποταμό Αραρόν (λατιν. *Arar*), τον σημερινό Σον. Ωστόσο η ακριβής θέση της δεν είναι γνωστή με βεβαιότητα, αν και ο C.A. Walckenaer υποστηρίζει ότι βρισκόταν στη σημερινή κοινότητα που φέρει τη σχετική ονομασία Αμάζ. Προτείνεται επίσης η θέση της κοινότητας Μπρουά-Ωμπινέ-Μονσενύ (*Broye-Aubigney-Montseugny*). Αμφότερες οι κοινότητες υπάγονται στον νομό Ωτ-Σον.

Η Αμαγετοβρία είναι γνωστή για δύο μάχες που διεξάχθηκαν την ίδια εποχή λίγο έξω από αυτή. Στην πρώτη ο Γερμανός Αριόβιστος, μετά από πρόσκληση της φυλής των Σηκουανών, νίκησε και κατέσφαξε τους Γαλάτες Αιδούους το 63 π.Χ. και αυτή είναι που αναφέρεται συνήθως ως «Μάχη της Μαγετοβρίγης». Στη δεύτερη μάχη, που διεξάχθηκε τον Σεπτέμβριο του 58 π.Χ. ο Ιούλιος Καίσαρ νίκησε τον Αριόβιστο (Μάχη των Βόσγων).

Παραπομπές
----------

1. 1 2  Bouillet, Marie-Nicolas και Chassang, Alexis (επιμ.): το λήμμα «Amagetobria» στο *Dictionnaire Bouillet*, τόμ. 1, σελ. 62 (έτος 1878)

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 605
Με τον όρο **αντίρροια** (αντίθετη ροή), ως ουσιαστικό, χαρακτηρίζεται το φυσικό φαινόμενο της παρουσίας ή δημιουργίας, απ' οποιαδήποτε αιτία, θαλάσσιου ρεύματος αντίθετα του συνήθως υφιστάμενου παράκτιου.

Στο φαινόμενο της παλίρροιας ο όρος «αντίρροια» χαρακτηρίζει την μεταστροφή που σημειώνεται ως προς την κατεύθυνση του θαλάσσιου ρεύματος που υπήρχε προηγουμένως σε ορισμένη χρονική στιγμή.

Επίσης ως επίθετο απαντάται στον πληθυντικό ως: **αντιρροιακά ρεύματα** που πρόκειται κυρίως για ζεύγη θαλασσίων ρευμάτων κινουμένων κατ΄ αντίθετη κατεύθυνση μεταξύ τους, το ένα ύπερθεν του άλλου. Τέτοια «αντιρροιακά ρεύματα» παρατηρούνται στις ακτές του Ανατολικού Αιγαίου και ιδιαίτερα έντονα στα Στενά των Δαρδανελίων μέχρι την έξοδο του Βοσπόρου στη Μαύρη θάλασσα. Το φαινόμενο αυτό δημιουργείται είτε εκ της διαφοράς περιεκτικότητας άλατος, (ως συνηθέστερα), είτε εκ της διαφοράς θερμοκρασίας υποβρύχιου και επιφανειακού ρεύματος. Για παράδειγμα: οι λουόμενοι στις ανατολικές ακτές της Σάμου, εξερχόμενοι από την θάλασσα δεν μένει σχεδόν καθόλου επάνω τους αλάτι, σε αντίθεση με τους λουόμενους στις δυτικές ακτές της Σάμου.

Και οι δύο παραπάνω όροι ως ουσιαστικό και ως επίθετο λαμβάνονται ιδιαίτερα υπ΄ όψη τόσο στη Ναυτιλία, κατά τον επιχειρούμενο από πλοία διάπλου περιοχής που υφίσταται τέτοιο φαινόμενο, όσο και στην διενέργεια αλιείας πλησίον ομοίως τέτοιων περιοχών, καθώς και σε άλλες υποβρύχιες δραστηριότητες.
Το **Συμβούλιο για τη γερμανική Ορθογραφία** (γερμανικά: *Rat für deutsche Rechtschreibung*, RdR) είναι ο κύριος διεθνής οργανισμός που ρυθμίζει τη γερμανική γλώσσα. Το RdR ιδρύθηκε το 2004 ως διάδοχος της *Zwischenstaatliche Kommission für deutsche Rechtschreibung* (Διακυβερνητική Επιτροπή για την γερμανική Ορθογραφία) ώστε να περιλάβει και υποστηρικτές, καθώς και όσους ήταν αντίθετοι με τη γερμανική μεταρρύθμιση της ορθογραφίας του 1996 (και επακόλουθες μεταρρυθμίσεις). Εδρεύει στο Μάνχαϊμ της Γερμανίας.

Μέλη
----

Παρά το γεγονός ότι η γερμανική αποτελεί μία από τις επίσημες γλώσσες του, το Λουξεμβούργο, το οποίο δεν συμμετείχε στο σχεδιασμό της μεταρρύθμισης του 1996, δεν αποτελεί μέρος του Συμβουλίου. Η κυβέρνηση του Λουξεμβούργου υιοθέτησε μονομερώς τη μεταρρύθμιση και λόγω της απόδοσής του, είναι ευρέως αποδεκτή από τους εκπαιδευτικούς της χώρας. Σύμφωνα με την μεγαλύτερη εφημερίδα του Δουκάτου, τη *Luxemburger Wort*, το Λουξεμβούργο δεν θεωρείται στο εσωτερικό του ως «γερμανόφωνη χώρα» (η μόνη εθνική γλώσσα είναι η λουξεμβουργιανή) και ως εκ τούτου δεν είχε δικαίωμα να λάβει μέρος στο Συμβούλιο. Ωστόσο, το Λουξεμβούργο συμμετέχει στο Διεθνή Οργανισμό Γαλλοφωνίας και έχει μέλη στη Γαλλική Ακαδημία, παρά το ότι τα γαλλικά είναι απλά μια επίσημη γλώσσα, όπως ακριβώς και τα γερμανικά.

Ο πρόεδρος της Κοινωνίας για τη γερμανική Γλώσσα (GfdS) είναι μέλος του συμβουλίου. Το 2003, το RdR, η GfdS, το Ινστιτούτο Γκαίτε και το Ινστιτούτο της γερμανικής Γλώσσας, ίδρυσαν το Συμβούλιο Γερμανικής Γλώσσας (Deutscher Sprachrat), το οποίο ενώθηκε αργότερα επίσης με την Γερμανική Υπηρεσία Ακαδημαϊκών Ανταλλαγών (DAAD).

### Κατάλογος μελών

Επί του παρόντος, το RdR αποτελείται από 39 μέλη από τα ακόλουθα κράτη και περιοχές:

| Περιοχή | Σύμβουλοι |
| --- | --- |
| Γερμανία | 18 |
| Αυστρία | 9 |
| Ελβετία | 9 |
| Νότιο Τιρόλο (Ιταλία) | 1 |
| Γερμανόφωνη Κοινότητα του Βελγίου | 1 |
| Λίχτενσταϊν | 1 |

Παραπομπές
----------

1. ↑  Luxemburger Wort, 9. August 2004
2. ↑  «Carte interactive des Etats et gouvernements membres - Organisation internationale de la Francophonie». Αρχειοθετήθηκε από το πρωτότυπο στις 16 Φεβρουαρίου 2015. Ανακτήθηκε στις 7 Απριλίου 2015.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139390701
* LCCN: nr2006027617
* ISNI: 0000 0000 9465 4152
* GND: 6511160-6
* SUDOC: 110752988
* NKC: ko2010580836

 |

 |
Ο **Αμαδαίος-Εμμανουήλ Χαν** (γερμανικά: *Amadeus-Emmanuel Hahn*, 1801–1867) ήταν Ελβετός στρατιωτικός και φιλέλληνας ο οποίος πολέμησε στην ελληνική επανάσταση και κατόπιν απέκτησε τον βαθμό του στρατηγού στο νέο ελληνικό κράτος.

Βιογραφία
---------

Γεννήθηκε στη Βέρνη το 1801, και είχε ήδη υπηρετήσει στον ελβετικό στρατό την περίοδο 1818–23. Κατόπιν έφυγε για την Ελλάδα όπου και εντάχθηκε στις δυνάμεις των φιλελλήνων και πολέμησε σε μάχες στην Τρίπολη, Ωρωπό, Θήβα, Χίο, και αλλού. Μετά την καθιέρωση του νέου ελληνικού κράτους, έγινε μέλος του ελληνικού στρατού με τον βαθμό του λοχαγού και κατόπιν υπηρέτησε ως υπασπιστής του βασιλιά Όθωνα και ως επιθεωρητής των δυνάμεων του πεζικού, ενώ παράλληλα απέκτησε τον βαθμό του αντιστράτηγου. Είχε καθοριστικό ρόλο στην καταστολή της εξέγερσης εναντίον του Όθωνα το 1862 στο Ναύπλιο, λίγο πριν κατά το ίδιο έτος αργότερα ο Όθωνας τελικά καθαιρεθεί.

Παραιτήθηκε στις 23 Ιανουαρίου του 1865 και επέστρεψε στην Ελβετία όπου και πέθανε στις 22 Ιουνίου του 1867.

Παραπομπές
----------

1. ↑  «Xαν Αμαδαίος – Εμμανουήλ ( 1801- 1867)». *150 ΧΡΟΝΙΑ ΝΑΥΠΛΙΑΚΗ ΕΠΑΝΑΣΤΑΣΗ 1862*. Ανακτήθηκε στις 7 Μαρτίου 2016.
2. 1 2 3   *Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Ἔκτος: Σαράντα Ἐκκλησίαι–Ὤχρα*. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1930, σελ. 565. OCLC 31255024.
3. ↑  «Εφημερίς της Κυβερνήσεως του Βασιλείου της Ελλάδος, αριθμός 20». 30 Μαΐου 1837.
Ο **Στίβεν Ζερόμ Πίναρ** (*Steven Jerome Pienaar*) είναι Νοτιαφρικανός πρώην ποδοσφαιριστής, που αγωνιζόταν στη μεσαία γραμμή.

Βιογραφικό
----------

Ο Πίναρ γεννήθηκε στις 17 Μαρτίου του 1982 στο Γιοχάνεσμπουργκ. Ξεκίνησε το ποδόσφαιρο από τα φυτώρια του Άγιαξ και έκανε τα πρώτα του ποδοσφαιρικά βήματα στον Άγιαξ Κέιπ Τάουν (θυγατρική ομάδα του Άγιαξ στη Νότια Αφρική).

Γρήγορα ξεχώρισε για το ταλέντο του και τον Ιανουάριο του 2001 πήγε στο Άμστερνταμ για λογαριασμό του Άγιαξ. Στην Ολλανδία παρέμεινε μέχρι το 2006, οπότε μεταγράφηκε στην γερμανική Μπορούσια Ντόρτμουντ. Εκεί προοριζόταν για αντικαταστάτης του Τομάς Ροσίτσκι, χωρίς όμως να καταφέρει να προσαρμοστεί στην νέα του ομάδα. 

Αυτό είχε ως αποτέλεσμα να δοθεί δανεικός στην Έβερτον. Εκεί έπειτα από ένα χρόνο παραμονής κατάφερε να πείσει την αγγλική ομάδα για την αξία του και το καλοκαίρι του 2008 η Έβερτον απέκτησε τα δικαιώματα του ποδοσφαιριστή. Τον Ιανουάριο του 2011 αποκτήθηκε από την Τότεναμ έναντι 3 εκατομμυρίων λιρών με τετραετές συμβόλαιο, ενώ τον Ιανουάριο του 2012 επέστρεψε ως δανεικός στην ομάδα της Έβερτον για 6 μήνες. Οι πολύ καλές εμφανίσεις του ως δανεικός έπεισαν τον μάνατζερ της Έβερτον Ντέιβιντ Μόιζ να ενεργοποιήσει την οψιόν αγοράς και να φέρει τον Πίναρ πίσω στην Έβερτον. Έτσι παρότι ο παίκτης δεν κατάφερε να προσαρμοστεί στην Τότεναμ, αποκτήθηκε ξανά από την Έβερτον έναντι 4,5 εκατομμυρίων λιρών. Στην Έβερτον παρέμεινε ως το καλοκαίρι του 2016, οπότε έμεινε ελεύθερος με τη λήξη του συμβολαίου του. Τα δύο τελευταία χρόνια στην Έβερτον είχε ταλαιπωρηθεί από τραυματισμούς και είχε χάσει τη θέση του βασικού, πραγματοποιώντας λίγες συμμετοχές.

Αποδέχτηκε πρόταση της Σάντερλαντ για μονοετή συνεργασία και ξανασυνάντησε εκεί τον Μόιζ, προπονητή στο μεταξύ της Σάντερλαντ, πριν κλείσει την καριέρα του με ένα εξάμηνο πέρασμα από μια ομάδα της πατρίδας του (Μπίντβεστ Βιτς) και ανακοινώσει τον Μάρτιο του 2018 την οριστική του απόσυρση.

Εθνική Νοτίου Αφρικής
---------------------

Ο Πίναρ πραγματοποίησε το ντεμπούτο του με την Εθνική της Νοτίου Αφρικής το 2002 και ήταν μέλος της ομάδας που συμμετείχε στο Μουντιάλ του 2002, ενώ συμμετείχε και στο Μουντιάλ του 2010 στα γήπεδα της Νοτίου Αφρικής. Συνολικά πραγματοποίησε 57 εμφανίσεις και πέτυχε 2 τέρματα, ενώ έχει χρηματίσει αρχηγός της Εθνικής ομάδας της πατρίδας του.

Στατιστικά
----------

Αφορούν όλες τις διοργανώσεις που συμμετέχει η ομάδα:

| Έτη | Σύλλογος | Εμφανίσεις (Γκολ) |
| --- | --- | --- |
| 2001-06 |  Άγιαξ | 131 (18) |
| 2006-07 |  Ντόρτμουντ | 27 (0) |
| 2007-11 |  Έβερτον | 133 (12) |
| 2011-12 |  Τότεναμ | 18 (1) |
| 2012-16 |  Έβερτον | 96 (12) |
| 2016-17 |  Σάντερλαντ | 17 (0) |
| Έτη | Εθνική ομάδα | Εμφανίσεις (Γκολ) |
| 2002-12 |  Νότια Αφρική | 61 (3) |

Εξωτερικοί σύνδεσμοι
--------------------

* Προφίλ του παίκτη, ιστότοπος transfermarkt.com
Για την ομώνυμη ταινία, δείτε: Αμήν (ταινία).  
Η λέξη **Αμήν** απoτελεί μεταφορά της εβραϊκής λέξης *αμέν* (אמן‎) και σημαίνει «έτσι ας γίνει», «βέβαια», «στην πραγματικότητα» ή «γένοιτο» ως ισχυρή επιβεβαίωση των λεγομένων ή ευχή. Προέρχεται από το εβραϊκό ρήμα ε*μάν* που σημαίνει «είμαι όσιος, αξιόπιστος». Μέσω της γλώσσας τής Καινής Διαθήκης πέρασε ως στερεότυπο επιφώνημα στη χριστιανική λατρεία σε όλες τις γλώσσες. Χρησιμοποιείται όμως το ίδιο και στον Ιουδαϊσμό, και τον Ισλαμισμό. Οι Χριστιανοί έχουν υιοθετήσει γενικά τον όρο στη λατρεία κατά την ολοκλήρωση των προσευχών, των δοξολογιών ή των ύμνων. Παρόμοια χρήση του όρου γινόταν από τα μέλη της κοινότητας του Κουμράν.

Στις Εβραϊκές Γραφές η λέξη χρησιμοποιείται παρά τα ουσιαστικά είτε ως επίθετο που σημαίνει «αληθινός», «πιστός», «σταθερός», είτε ως αφηρημένη έκφραση νομικής δέσμευσης κάποιου όσον αφορά κάποιον όρκο ή διαθήκη και τις παρεπόμενες συνέπειες και περισσότερο ως επίρρημα προς επικύρωση προαναφερομένων, εκ του οποίου και καθιερώθηκε να αναφέρεται στο τέλος προσευχών προς δήλωση ευχής «*γένοιτο*», «είθε να γίνει έτσι». (Αριθμοί 5:22· Δευτερονόμιο 27:15-26· Νεεμίας 5:13) ή ως έκφραση της συμφωνίας με μια προσευχή, μια έκφραση αίνου ή με έναν δηλωμένο σκοπό. (1 Χρονικών 16:36· Νεεμίας 8:6· 1 Βασιλέων 1:36· Ιερεμίας 11:5)

Ο Ιησούς Χριστός φέρεται να χρησιμοποίησε αυτό τον όρο στο κήρυγμα και τη διδασκαλία του, συχνά στην εισαγωγή κάποιας δήλωσης σχετικά με ένα γεγονός, μια υπόσχεση ή μια προφητεία, δίνοντας με αυτό τον τρόπο έμφαση στην πλήρη αλήθεια και αξιοπιστία των λόγων του. (Ματθαίος 5:18, *Κείμενο*· 6:2, 5, *Κείμενο*· 24:34, *Κείμενο*). Στην Αποκάλυψη του Ιωάννη φέρεται επίσης ο ίδιος ο Χριστός να επικαλείται: «*ο αμήν, ο μάρτυς, ο πιστός*».

Παραπομπές
----------

1. ↑  Janse, Mark (2001). Χριστίδης, Αναστάσιος-Φοίβος, επιμ. *Ιστορία τής ελληνικής γλώσσας* (κεφάλαιο: «Τα Ελληνικά τής Καινής Διαθήκης»). Θεσσαλονίκη: Ινστιτούτο Νεοελληνικών Σπουδών. σελ. 483. ISBN 960-231-094-4.
2. ↑  Montanari, Franco (2013). *Σύγχρονο λεξικό τής αρχαίας ελληνικής γλώσσας*. (μτφρ. τού Vocabolario della Lingua Greca, 2013, γ΄ έκδ. Torino: Loescher). Αθήνα: Παπαδήμας. σελ. 153. ISBN 978-960-206-567-9.

Βιβλιογραφία
------------

* *Analytical Lexicon to the Greek New Testament*, 1994, 2000, Timothy and Barbara Friberg, στην αγγλική
* *Easton's Bible Dictionary*, Τρίτη Έκδοση, 1897, M. G. Easton, στην αγγλική
* *Louw-Nida Greek-English Lexicon of the New Testament Based on Semantic Domains*, 1988, Δεύτερη Έκδοση, J. P. Louw & E. A. Nida, United Bible Societies, στην αγγλική
* *The Interpreter's Dictionary of the Bible*, 1962/2000, Abingdon Press, στην αγγλική
* *Ενόραση στις Γραφές*, Τόμος 1, 1989, Β. & Φ. Ε. Σκοπιά, στην αγγλική
* *Νεώτερον Εγκυκλοπαιδικόν Λεξικόν Ηλίου* τομ. 3ος, σελ. 512

Για επιπλέον ανάγνωση
---------------------

* Καθολική Εγκυκλοπαίδεια, λήμμα "Αμήν" (στην αγγλική)
* Οι Νόμοι της Απόκρισης με "Αμήν" στον Ιουδαϊσμό (chabad.org, στην αγγλική)
Ο όρος **αντίπλους** είναι ναυτικός όρος εκ του ρήματος αντιπλέω που σημαίνει πλέω ενάντια (ανέμου, θαλάσσιου ή ποτάμιου ρεύματος, ακόμη και εχθρού), σε κοινή έκφραση "πλέω κόντρα", για παράδειγμα ο ασφαλής διάπλους των πλοίων στα στενά του Ευρίπου είναι ο "αντίπλους" κατά το υφιστάμενο εκάστοτε χρονικά θαλάσσιο ρεύμα.

Σύμφωνα με την ερμηνεία του "Διεθνούς Κανονισμού Αποφυγής Συγκρούσεως" (ΔΚΑΣ) "αντιπλέοντα" πλοία θεωρούνται εκείνα που κινούνται με πορείες κατ΄ ενάντια μεταξύ τους, δηλαδή βρίσκονται "εν όψει αλλήλοις" με ακριβώς "αντίθετες πορείες", έτσι ώστε κατά την ημέρα να διακρίνει το ένα τους ιστούς του άλλου να συμπίπτουν, κατά δε την νύκτα τους εφίστιους φανούς στη αυτή κατακόρυφο και αμφότερους τους πλευρικούς φανούς. Σε τέτοιες περιπτώσεις καλούνται αμφότερα τα πλοία, σε εύλογη απόσταση και χρόνο, να παρεκκλίνουν της ακολουθούμενης πορείας τους, σταθερά, συνήθως έκαστο δεξιά, προς αποτροπή κινδύνου σύγκρουσης, μέχρι ν΄ αντιπαρέλθουν ασφαλώς.
Η **Ταξιαρχία Μαρτύρων της 17ης Φεβρουαρίου** είναι μια ισλαμιστική πολιτοφυλακή στην ανατολική Λιβύη.

Σύνθεση
-------

Το 2015, η ταξιαρχία αποτελούνταν από: 12 τάγματα και διέθετε πολλά ελαφρών και βαρέων όπλων εκτός από εγκαταστάσεις εκπαίδευσης. Τα μέλη της υπολογίστηκαν 1.500 ή 3.500.

2012–2015
---------

Η Ταξιαρχία Μαρτύρων της 17ης Φεβρουαρίου κλήθηκε για βοήθεια από την κυβέρνηση των ΗΠΑ κατά την διάρκεια της επίθεσης στη Βεγγάζη το 2012.

Το 2015, η ταξιαρχία είχε θεωρηθεί η μεγαλύτερη και η καλύτερη ένοπλη πολιτοφυλακή στην ανατολική Λιβύη. Η χρηματοδότηση ερχόταν από το Υπουργείο Άμυνας της Λιβύης. Η ομάδα πραγματοποίησε καθήκοντα "ασφάλειας και νόμου και τάξης" στην ανατολική Λιβύη και την Κούφρα στο νότο.

Παραπομπές
----------

1. ↑  Glenn, Cameron (27 Αυγούστου 2015). «Libya's Islamists: Who They Are - And What They Want». *Woodrow Wilson International Center for Scholars*. Αρχειοθετήθηκε από το πρωτότυπο στις 11 Οκτωβρίου 2015. Ανακτήθηκε στις 5 Φεβρουαρίου 2020.
2. 1 2  «Guide to key Libyan militias». *BBC News*. 20 May 2014.. Ανακτήθηκε στις 20 February 2015.
3. ↑  *13 Ώρες (βιβλίο)*
Ο **Αμαέκι Τίτους Ότιτζι** (*Amaechi Titus Ottiji*, 28 Δεκεμβρίου 1966 Λάγκος - 25 Δεκεμβρίου 2004), ήταν Νιγηριανός πρώην ποδοσφαιριστής. 

Ξεκίνησε το ποδόσφαιρο στην πατρίδα του τη Νιγηρία παίζοντας κατά σειρά στις *Calabar Rovers*, *Rangers International* και *BCC Lions*. Το 1990 ήρθε στην Ελλάδα για λογαριασμό της Παναχαϊκής. Στην πατρινή ομάδα έπαιξε σε 104 αγώνες Α' Εθνικής και σημείωσε 45 γκολ. Αγωνίστηκε στην Παναχαϊκή για 5 χρόνια και συγκαταλέγεται στους κορυφαίους ξένους που πέρασαν από την ομάδα. Είναι επίσης ο τρίτος σκόρερ της ομάδας όλων των εποχών. Τον Δεκέμβριο του 1994 πήγε στον Ιωνικό Νίκαιας, όπου αγωνίστηκε μέχρι το 1997 παίζοντας σε 62 αγώνες στην Α' Εθνική και σημειώνοντας 14 γκολ. 

Στην διάρκεια της καριέρας του στην Ελλάδα απασχόλησε πολλές φορές τον τύπο με τα κατορθώματα του, όπως σε κάποια προπόνηση του Ιωνικού όπου πήγε με τις παντόφλες, ενώ απασχόλησε δύο φορές το αστυνομικό δελτίο, συλλαμβανόμενος για κατοχή ναρκωτικών. Την πρώτη φορά που είχε συλληφθεί, ισχυρίστηκε ότι τα είχε αγοράσει για θεραπευτικό σκοπό, ενώ η δεύτερη φορά που συνελήφθη ήταν και ο λόγος που ο Ιωνικός τον άφησε ελεύθερο. Για τον Ότιτζι είχαν ενδιαφερθεί και άλλες ομάδες Α' Εθνικής όπως η Προοδευτική.

Μετά τον Ιωνικό συνέχισε την καριέρα του στη Γερμανία και σε ομάδες Γ' κατηγορίας μέχρι το 2003. Τα Χριστούγεννα του 2004 σκοτώθηκε από ανταλλαγή πυροβολισμών σε συμπλοκή αντιπάλων συμμοριών στην Κολομβία.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  (πολλαπλές γλώσσες) *Transfermarkt*. 2372.
2. 1 2 3  Αθλητική Ηχώ, 21 Ιανουαρίου 2001
3. ↑  Αθλητική Ηχώ, 11/12/1994, σελ. 10
4. ↑  Αθλητική Ηχώ, 13 Απριλίου 1997
5. ↑  Αθλητική Ηχώ, 27 Αυγούστου 2005
6. ↑  Αθλητική Ηχώ, 29 Ιουνίου 1997
7. ↑  Αναφορά στον παίκτη και το θάνατό του στο onsports.gr
*Vitis Vinifera*
Το **σταφύλι** είναι ο καρπός του αμπελιού. Το αμπέλι αλλιώς ονομάζεται και **κλήμα** (*Vitis Vinifera*), είναι αναρριχητικό φυτό και προϊόντα του ο μούστος, το κρασί, το ξύδι και οι σταφίδες, ενώ μπορεί να γίνει και γλυκό του κουταλιού. Είναι γνωστό ως καρπός από την αρχαιότητα και αναφέρεται και στη Βίβλο. Υπάρχουν διάφορες ποικιλίες στην Ελλάδα, όπως η σουλτανίνα Κορινθίας. Γενικότερα διαχωρίζονται με βάση το χρώμα του, λευκό, κόκκινο και μαύρο. Το σταφύλι ιατρικά καταπολεμά την κατακράτηση των υγρών. Είναι πλούσιο σε κάλιο και βιταμίνες, έχει και αντιοξειδωτική αλλά και αντικαρκινική δράση, λόγω της ρεσβερατρόλης, που βρίσκεται στη φλούδα του.

Περιγραφή
---------

Διάγραμμα τυπικής ράγας σταφυλιού: **1.**Σπόρος ή σπέρμα **2.**Περικάρπιο [**2a.**Εξωκάρπιο **2b.**Μεσοκάρπιο **2c.**Ενδοκάρπιο] **3.4.**Περιφερειακές αγγειώδεις δεσμίδες **5.** Επιδερμίδα ή φλοιός
Τα σταφύλια αναπτύσσονται σε τσαμπιά των έξι έως τριακοσίων ρωγών και μπορεί να έχουν μαύρο, σκούρο μπλε, κίτρινο, πράσινο, λευκό ή ροζ χρώμα.

Παραπομπές
----------


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σταφύλι**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σταφύλι** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85056460
* GND: 4117614-5
* NDL: 00560926
* NKC: ph386351

 |

 |